БАЯНХОНГОР АЙМГИЙН 2023 ОНЫ ХҮНИЙ ЭРХИЙН

ТӨЛӨВ БАЙДЛЫН ТАЙЛАН

2023 оны 12 дугаар сарын 10 Номгон НЭГДҮГЭЭР БҮЛЭГ. ХҮНИЙ ЭРХИЙГ ХАНГАХ МЕХАНИЗМ

Хүний эрхийг хамгаалах, хангах чиглэлээр Төрөөс баримталж буй бодлого шийдвэрийн Алсын хараа-2050, Хөгжлийн зорилтот хөтөлбөр, Монгол Улсыг хөгжүүлэх таван жилийн үндсэн чиглэл, Улсын жилийн хөгжлийн төлөвлөгөө болон Орон нутгийн хэмжээнд тулгамдаж буй асуудлууд аймгийн хэмжээнд гарч буй нийтлэг зөрчлийн судалгаанд үндэслэн бодлогын баримт бичгүүд боловсруулан Аймаг хөгжүүлэх 5 жилийн төлөвлөгөөнд тулгуурлан Аймгийн жилийн хөгжлийн төлөвлөгөөг хэрэгжүүлэн ажиллалаа.

 Тайланг боловсруулсан үйл явц: Аймгийн хэмжээний сум байгууллага агентлагуудаас хүний эрхийг хангах, хамгаалах чиглэлээр хийсэн тайланг цахим хурлаар хэлэлцүүлэн санал дүгнэлтийг нэгтгэн төрийн болон төрийн бус байгууллагаар хэлэлцүүлж тайлагнав.

Монгол Улсын үндсэн хууль болон бусад хууль тогтоомжоор олгосон эрхийг хангах ажлын хүрээнд :

 **Амьд явах, хөдөлмөрлөх эрх:**

 Хөдөлмөр эрхлэлтийн нийтлэг үйлчилгээнд 2023 онд 6419 иргэн хамрагдаж 42,110,800 төгрөгийг зарцуулсан байна. Хөдөлмөр эрхлэлтийн цахим систем Еjob платформд шинээр 2105 иргэнийг ажил хайгчаар бүртгэж, ажил мэргэжлийн чиг баримжаа олгох ганцаарчилсан зөвлөгөө өгөх үйлчилгээнд 822 иргэн, бүлгийн сургалт, зөвлөгөөнд 1500 иргэн, ажилд зуучлах үйлчилгээнд нийт 1992 иргэнийг хамруулж байнгын ажлын байранд 567 иргэн, түр ажлын байранд 1454 иргэнийг зуучилж ажилласан.

Ажил мэргэжлийн чиг баримжаа олгох, зөвлөгөө өгөх, мэдээллээр хангах үйлчилгээг зохион байгуулж ажилгүй иргэд, ерөнхий боловсролын сургуулийн ахлах ангийн сурагчдад мэргэжил сонгоход шаардлагатай ажил, мэргэжлийн чиг баримжаа олгох, зөвлөгөө өгөх, мэдээллээр хангах үйлчилгээг зохион байгуулж, ажил мэргэжлээ зөв сонгоход дэмжлэг үзүүлэх үйлчилгээнд 2322 иргэн хамрагдаж 27,533,300 төгрөгийг зарцуулсан. Үүнээс: Ганцаарчилсан хэлбэрээр зөвлөгөө өгөх үйлчилгээнд 822, бүлгийн хэлбэрээр зөвлөгөө өгөх үйлчилгээнд 1500 иргэн тус тус хамрагдсан.

Хөдөлмөр эрхлэлтийн ур чадвар үнэлэх үйлчилгээнд 12 дугаар сарын 1-ний байдлаар 1299 /эмэгтэй 752/ иргэнийг хамруулж 513 /эмэгтэй 319/ иргэнтэй хөдөлмөр эрхлэлтийн хувийн төлөвлөгөө боловсруулж хөдөлмөр эрхлэлтийн цахим систем Ejob платформд оруулан ажилласан. ААНБ-уудтай түншлэлийн холбоо тогтоож 356 аж ахуйн нэгж, ажил олгогчдоос 2050 сул чөлөөтэй ажлын байрны захиалга авч 1992 иргэнийг ажилд зуучлах үйлчилгээнд хамруулсан ба үүнээс байнгын ажлын байранд 567 иргэнийг зуучлан ажиллаж 14,577,500 төгрөгийг зарцуулсан.

Иргэн, аж ахуй, бичил бизнес, үйлдвэрлэл, үйлчилгээ эрхлэх хүсэлт ирүүлсэн 96 иргэнд 600,000,000 төгрөгийн санхүүгийн дэмжлэг олгож 156 ажлын байр бий болсон.

Хөдөлмөр эрхлэлтийг дэмжих сангаас 26 хувиараа хөдөлмөр эрхлэгч иргэдэд 381,0 төгрөг, 42 ахмадад 175,0 сая төгрөгний зээл олгож ажилласан ба 68 байнгын ажлын байр бий болсон.

Хөдөлмөрийн маргаанаас урьдчилан сэргийлэх талаарх сургалтыг цахим болон танхимаар 26 байгууллагад маргаан таслах комиссын 622 гишүүдэд зөвлөгөө мэдээлэл өгсөн байна. Хөдөлмөрийн эрхийн маргаан 2022 онд 10 маргаан, 2023 онд 5 маргаан бүртгэгдэж өмнөх онтой харьцуулахад 50 хувиар буурсан байна.

Аймгийн хэмжээнд 38343 иргэнд 16.746,0 сая төгрөгийн тэтгэвэр, тэтгэмж, хөнгөлөлт, тусламжийн үйлчилгээнд хамрагдсан. Үүнд: Ахмад настанд олгох хөнгөлөлт, тусламжийн үйлчилгээнд 4652 ахмад настанд 446,1 сая төгрөг, Алдар цолтон ахмад настанд олгох хөнгөлөлтийн үйлчилгээнд 34 ахмад настанд 5,9 сая төгрөг, Насны хишиг тэтгэмжийн үйлчилгээнд 4122 ахмад настанд 665,9 сая төгрөгийг холбогдох хууль тогтоомжийн дагуу тус тус олгож иргэдийн амьжиргаанд дэмжлэг үзүүлэн ажилласан. Хүүхдийн мөнгөн тэтгэмжид Аймгийн хэмжээнд нийт 35015 хүүхдэд хамрагдаж 37.449,3 сая төгрөгийг олгон ажилласан.

-Хууль тогтоомжид заасан нөхцөл, шаардлага хангасан зорилтот бүлгийн өрхийн гишүүн иргэнд хүнс тэжээлийн дэмжлэг үзүүлэх зорилгоор Хүнс тэжээлийн дэмжлэг туслалцаа зайлшгүй шаардлагатай 1075 өрхийн 5374 иргэнд 810,1 сая төгрөгийг олгож ажилласан байна.

-Үйлдвэрлэл эрхлэгчдийг дэмжих зорилгоор Үндэсний баяр наадам, Заг-Байдрагийн Хүрэн бэлчирийн “Монгол туургатны их харвуул наадам”- зэрэг томоохон арга хэмжээг орон нутагт зохион байгуулснаар насанд хүрэгчид 2174, хүүхэд 20504 хамрагдаж, 6.3 сая төгрөгийн бүтээгдэхүүн зах зээлд нийлүүлж,соёлын үйл ажиллагаагаар 37,0 сая төгрөг, “Нүүдэлчин” дэлхийн соёлын фестивальд оролцож, үндэсний нэгдмэл үнэт зүйлийн агуулгаар 9 төрлийн соёлын отгийг байгуулан соёлын бүтээлч үйлдвэрлэл эрхлэгчдийн бүтээгдэхүүн, үйлчилгээг олон нийтэд сурталчилж давхардсан тоогоор 2500 орчим иргэд, жуулчид үйлчлүүлж, 4,8 сая төгрөг, Улаанбаатар хотод зохион байгуулагдсан 5 өрхийн үйлдвэрлэгч иргэний нутгийн брэнд бүтээгдэхүүний үзэсгэлэн худалдааг гаргаж 9.0 сая төгрөг, соёлын бүтээлч үйлдвэрлэл эрхлэгчдийн үзэсгэлэн худалдаагаар 13,8 сая төгрөг, нийт үйлдвэрлэгч иргэд 64.6 сая төгрөгийн орлого олж, орон нутгийн эдийн засгийн үр өгөөжийг нэмэгдүүлэхэд анхаарч ажилласан.

**Эрүүл аюулгүй орчинд амьдрах, байгалийн тэнцэл алдагдахаас хамгаалуулах, Орон байраар хангагдах эрх**:

Аймгийн Засаг даргын 2023 оны “Байгаль орчны хууль тогтоомжийг олон нийтэд сурталчилж, ногоон хөгжил тогтвортой хөгжлийн боловсрол олгох сургалт, арга хэмжээг зохион байгуулах тухай” А/471 дүгээр захирамжийн дагуу аймгийн хэмжээнд тус арга хэмжээг зохион байгуулж, нийт давхардсан тоогоор 3700 гаруй малчид, 2900 гаруй төрийн албан хаагч, 2200 гаруй сурагчдад нийт 8800 хүнд байгаль орчны хууль тогтоомж, ногоон хөгжлийн боловсрол олгох сургалт арга хэмжээг зохион байгуулж ажилласан.

“Нөхөн сэргээлт-2024” нэгдсэн арга хэмжээг аймагт хэрэгжүүлэх дэд ажлын хэсэг энэ онд дараах ажил, арга хэмжээг үр дүнтэй зохион байгуулсан. Үүнд:

1. “Хариуцлагатай уул уурхай” сургалтыг 2023 оны 11 дүгээр сарын 21-23-ны өдрүүдэд Өлзийт, Галуут, Баян-Овоо, Бууцагаан, Бөмбөгөр, Заг зэрэг уул уурхай бүхий 6 сумдын 200 гаруй иргэдэд зохион байгуулж, сургалтын үеэр нэгдсэн арга хэмжээ, түүний хэрэгжилтийн талаар мэдээлэл өгсөн. Мөн ”Хариуцлагатай уул уурхай ба орон нутгийн харилцаа” сэдэвт төрийн байгууллага, сумдын удирдлага, аж ахуйн нэгжийн хамтарсан уулзалтыг зохион байгуулж, нэгдсэн арга хэмжээг эрчимжүүлэн ажиллаж байна.

Аймгийн хэмжээнд ашигт малтмал олборлох үйл ажиллагаа явуулж буй 14 аж ахуйн нэгж техникийн нөхөн сэргээлт 23.51 га, биологийн нөхөн сэргээлт 5.82 га, дүйцүүлэн хамгаалах ажлын хүрээнд 43.98 га талбайд тус тус нөхөн сэргээлтийг хийж гүйцэтгэсэн.

Иргэдийн амьдралын чанарыг дээшлүүлэх зорилтын хүрээнд “Шинэ суурьшлын бүс”-ийн инженерийн шугам сүлжээний ажил болон Баянхонгор хотын дулааны 2-р хэлхээний шугам сүлжээний ажлыг эхлүүлэх, Баянхонгор сумын 2000 гаруй өрхийг цэвэр, дулааны шугам сүлжээнд холбох ажлыг цогцоор нь шийдвэрлэж дэд бүтцийг сайжруулан ажиллаж байна.

Мөн “Залуус” амины орон сууцны хорооллын хэсэгчилсэн ерөнхий төлөвлөгөөг хэрэгжүүлэх ажлыг эрчимжүүлэх, амины орон сууцны хорооллыг бий болгох ажлыг зохион байгуулан 2023 онд улсын төсвийн 27 тэрбум төгрөгөөр гэр хорооллын айл өрхүүдийг төвлөрсөн системд үе шаттайгаар холбох ажлыг хийж гүйцэтгэсэн. Бүгд найрамдах Солонгос улсын Экзим банкны хөрөнгө оруулалтаар 35МВ-тын хүчин чадалтай дулааны станцын ажлыг “Бюксан инженеринг” ХХК-аар хийлгэж байна.

Баянхонгор сумын 2, 3, 6, 7, 9 дүгээр багуудын гэр хороололд дулаан, цэвэр, бохир усны шугам сүлжээний ажлуудыг хийж гүйцэтгэсэн. Дээрх ажил бүрэн хэрэгжиж дууссанаар Баянхонгор сумын гэр хорооллын айл өрхийн 30 хувь нь инженерийн шугам сүлжээнд холбогдож, нүхэн жорлонгүй болно. Мөн орон нутгийн хөгжлийн сангийн 100,0 сая төгрөгийн санхүүжилтээр “Номгон такс констракшн” ХХК Баянхонгор сумын 9 багийн 180 өрхийг Эко соруулдаг OO-той болгох ажлыг хийж гүйцэтгэсэн. Дулааны станц ашиглалтад орсноор гэр хорооллын айл өрхүүд дэд бүтцэд холбогдож агаарын бохирдол буурч иргэдийн эрүүл аюулгүй орчин амьдрах нөхцөл бүрдэнэ.

Нийтийн эзэмшлийн гудамж талбай, ил задгай, авто зам дагуу 480 тн хог аялал жуулчлалын бүс нутаг дахь уул овоо болон усны сав газарт 137.7 тн, малын сэг зэм 168 тн нийт давхардсан тоогоор 10023 гаруй иргэний оролцоотойгоор 2549 га талбайн 4370 тн хог хаягдлыг цэвэрлэсэн.

Аймгийн хэмжээнд 2023 онд 15 сумын нутаг дэвсгэрт 46,3 га талбайд хамгаалалтын ойн зурвас байгуулж 39666 ширхэг мод тарьж усалгаа арчилгаа, өвөлжилтийн бэлтгэлийг хангасан.

 Элсний нүүлтийг зогсоох зорилгоор Богд суманд 5 га талбайд навчит модоор хамгаалалтын ойн зурвас байгуулах MNS 61415 2010 стандартын дагуу бэлдсэн 5-6 настай 3000 ширхэг улиас, хайлаасны суулгацыг тарьж хайс хамгаалалтыг бүрэн хийсэн.

**ЭРҮҮЛ МЭНДЭЭ ХАМГААЛУУЛАХ ЭРХ:** Эрт илрүүлэг, урьдчилан сэргийлэх үзлэг оношилгоонд хамрагдалт 2023 оны 11 дүгээр сарын байдлаар 30243 иргэн хамрагдсан. Өвчлөлөөр нь авч үзвэл 0-17 насанд шүдний өвчлөл, 18-34 насны иргэдэд бөөр шээс дамжуулах замын эмгэг, цөсний үрэвсэл, ходоодны өнгөц үрэвсэл, 35-64 насны иргэдэд цөсний замын эмгэг, бөөр шээс дамжуулах замын эмгэг, дотоод шүүрлийн эмгэг, ходоодны өнгөц үрэвсэл зонхилон тохиолдож байна.

Эрт илрүүлгийн үйл ажиллагааг эрчимжүүлэх 2 сарын аян зарлаж, Төрийн болон аж ахуй нэгж байгууллагууд урьдчилан сэргийлэх, эрт илрүүлэх үзлэг, оношилгоонд хамт олноор нь хамруулах ажлыг зохион байгуулж, төрийн 10 байгууллагуудын 400 гаруй албан хаагчид хамрагдаж нийт 34243 иргэн эрүүл мэндээ хамгаалуулсан байна.

НҮБ-ын Хүүхдийн Сангийн санхүүжилтээр "Орон нутгийн иргэдэд түшиглэсэн уур амьсгалын өөрчлөлтөд тэсвэртэй ус хангамж, ариун цэвэр эрүүл ахуйн үйлчилгээ" төслөөс нийт 60,0 сая төгрөгийн үнэ бүхий халуун, хүйтэн ус гардаг 5 давхар шүүлтүүртэй 50 ком ус цэвэршүүлэгчийг аймгийн хэмжээний бүх сургуулиудад олгосон. Энэ нь “Цэцэрлэг, ерөнхий боловсролын сургууль, дотуур байрны ус, ариун цэвэр, эрүүл ахуйд тавигдах шаардлага”-ын 1.1.1 буюу ундны ус нь үндэсний стандартын шаардлага хангасан байна, 1.1.4 буюу сургууль, цэцэрлэгт хүүхэд бүр 1 литрээс доошгүй ундны цэвэр ус уух боломжоор хангагдсан байх гэсэн заалтуудыг сургууль, цэцэрлэгүүдэд хэрэгжүүлэх боломжийг бүрдүүлсэн.

 **СУРЧ БОЛОВСРОХ ЭРХ:** 1. Хүн бүрт чанартай боловсрол эзэмшүүлж, боловсролын чанарын үнэлгээг дээшлүүлж, хүүхдэд ээлтэй, эрүүл, аюулгүй орчинг бүрдүүлэх зорилтын хүрээнд аймгийн хэмжээнд 2023-2024 оны хичээлийн жилд 19082 хүүхэд сурч боловсрох эрхээ эдэлж байна.

 Насан туршийн боловсролын хүртээмжийг нэмэгдүүлж, цахим сургалтыг хөгжүүлж, иргэдийн боловсролыг тасралтгүй дээшлүүлэх зорилгоор Аймгийн Засаг даргын 2021 оны А/533 дугаар захирамжаар 2022-2023 онд “Өрхийн хөгжлийг дэмжих цогц арга хэмжээг хэрэгжүүлж үйлчилгээнд хамрагдсан иргэдийн 65 хувь нь эмэгтэй, 49 хувь нь хүүхэд, 25.3 хувь нь төрийн албан хаагч, 8.1 хувь нь малчин, 10.1 хувь нь хувиараа хөдөлмөр эрхлэгч, 5 хувь нь ажилгүй, 2.4 хувь нь тэтгэврийн насны иргэд хамрагдсан байна

Орон нутагт эрэлт хэрэгцээтэй мэргэжлийн боловсон хүчнийг үе шаттайгаар сургаж, Политехникийн коллежид төмөр замын чиглэлээр мэргэжилтэй ажилтанг бэлтгэж, ажлын байраар хангах зорилгоор Политехник коллежид 2022-2023 оны хичээлийн жилд 18 мэргэжлээр 42 бүлгийн 848 суралцагч мэргэжлийн боловсрол эзэмшиж байна. Үүнээс 339 суралцагч мэргэжлийн боловсрол эзэмшиж төгссөнөөс 208 буюу 58% нь ажлын байраар хангагдсан.

Сургууль, цэцэрлэгийн барилга, байгууламжийн чанар, аюулгүй байдалд хяналт тавьж, барилгын стандарт, норм нормативыг мөрдүүлж, эрүүл, аюулгүй орчин бүрдүүлэх зорилгоор Баянхонгор сумын шинэ суурьшлын бүсэд 640 хүүхдийн суудалтай сургууль, цэцэрлэгийн цогцолборын барилга, Баянхонгор сумын “Номгон” ахлах сургуулийн 440 хүүхдийн өргөтгөлийн барилга, Баянхонгор сумын 5 дугаар сургуулийн 960 хүүхдийн суудалтай хичээлийн барилга ашиглалтад орж оруулснаар 2040 сурагчдын сурч боловсрох таатай орчин бүрдсэн байна. Мөн Сурч боловсрох орчин нөхцөлийг сайжруулах зорилгоор нийт сургуулийн 71,4 хувь, дотуур байрны 72,7 хувь, хүүхдийн цэцэрлэгийн 88,5 хувь нь орчин үеийн ариун цэврийн байгууламжтай болсон нь өмнөх онтой харьцуулахад сургууль 15 хувиар, дотуур байр 10 хувиар, цэцэрлэг 7.5 хувиар өссөн эерэг үзүүлэлттэй байна.

 ХҮНИЙ ЭРХИЙГ ХАНГАХ ҮНДЭСНИЙ ХӨТӨЛБӨРИЙН ХҮРЭЭНД

Аймгийн Засаг даргын 2023 оны 01 дүгээр сарын 23-ны өдрийн А/23 дугаар захирамжаар Хүний эрхийг хангах Үндэсний хөтөлбөрийг хэрэгжүүлэх зорилт арга хэмжээ бүхий төлөвлөгөөг төлөвлөн батлуулж, хэрэгжүүлэн ажилласан.

Хүний эрхийн зөрчлөөс урьдчилан сэргийлэх ойлголт хандлагыг бий болгох, Иргэд,аж ахуй нэгж эрхлэгчдэд Хэрэглэгчийн эрхийг хамгаалах тухай хууль, холбогдох хууль тогтоомж, дүрэм журмын талаарх нэгдмэл ойлголтыг өгөх, шинээр батлагдсан Согтууруулах ундааны эргэлтэд хяналт тавих, архидан согтуурахтай тэмцэх тухай хуулийн хэрэгжилт, Хүнсний тухай хууль, Зөрчлийн тухай хууль болон бусад хууль тогтоомжид нийцэж байгаа эсэхэд хяналт шалгалт хийж, хэрэгжилтийг хангаж байгаа эсэхийг шалган тогтоох зорилгоор “Хүний эрх ба Хэрэглэгч таны эрх” сургалтыг тус аймгийн Баянхонгор сум, Өлзийт, Баянговь, Баянлиг Богд, Жинст, Бөмбөгөр, Бууцагаан, Хүрээмарал, Баянбулаг, Гурванбулаг зэрэг 11 сумын аж ахуйн нэгж эрхлэгчид, төрийн албан хаагч нийт 900 гаруй хэрэглэгчдэд эрх зүйн боловсрол олгох эрх зүйн сургалт зохион зохион байгуулав. Сургалтын дараах судалгаанаас үзэхэд иргэдийн 85% буюу 11600 хүний эрхийн талаар мэдлэг ойлголт нэмэгдсэн байна. Мөн Иргэдийн Эрх зүйн боловсролыг дээшлүүлэх зорилгоор Бүх нийтийн эрх зүйн боловсролыг дээшлүүлэх үндэсний хөтөлбөрийг хэрэгжүүлэх арга хэмжээний төлөвлөгөөг батлуулж 11.000.000 төгрөг төсөвлөж, 6 зорилт, 31 арга хэмжээ хэрэгжүүлж ажилласан. Шинээр болон шинэчлэн батлагдсан хууль тогтоомжоор 20 сум, 80 байгууллагын 9500 гаруй иргэд, төрийн албан хаагчдад төлөвлөгөөт болон төлөвлөгөөт бус, захиалгат танхимын сургалтыг зохион байгуулж анхан шатны зөвлөгөө мэдээллийг 8000 гаруй иргэнд өгч ажилласан..

Хүний эрхийг хамгаалах, иргэдэд төрийн үйлчилгээг түргэн шуурхай хүргэх зорилгоор Төрийн байгууллагын үйл ажиллагаа болон шинээр батлагдсан хууль тогтоомжийг сурталчлах, иргэдийн өргөдөл, гомдол, мэдээллийг хүлээн авах, зөвлөгөө, мэдээлэл, лавлагаа өгөх зорилгоор Хуулийн байгууллагуудын "ХУУЛЬ СУРТАЛЧЛАХ" нээлттэй өдөрлөг арга хэмжээг 2023 оны 09 дүгээр сарын 22-ны өдөр зохион байгуулж “Хүний эрхийг хамгаалах үйлсэд бидний оролцоо” челленж өрнүүлж хүний эрхийн ойлголт, хүүхдийн эрх, хүний эрхийн конвенц зэрэг агууллагын хүрээнд 5 төрлийн гарын авлагыг 20 сумын 500 гаруй иргэнд тараасан.

Гэр бүлийн хүчирхийлэлтэй тэмцэх, урьдчилан сэргийлэх дэд хөтөлбөрийг хэрэгжүүлэх арга хэмжээний төлөвлөгөөг аймгийн Засаг даргын 2023 оны А/34 дүгээр захирамжаар батлуулан, 100 хувьтай биелсэн. Гэр бүлийн хүчирхийлэлтэй тэмцэх тухай хуулийн хэрэгжилтийг хангах ажлын хүрээнд 5 нэгдсэн арга хэмжээ, 3 хэсэгчилсэн арга хэмжээ, 2 зөвлөгөөн, 137 удаагийн сургалтыг 8950 иргэнийг хамруулан зохион байгуулж ажиллалаа. Энэ оны 11 сарын байдлаар Гэр бүлийн хүчирхийллийн улмаас үйлдэгдсэн хэрэг 27 бүртгэгдэж 12 нэгжээр буюу 30.7 хувиар, зөрчил 206 бүртгэгдэж 44 нэгжээр буюу 17.6 хувиар тус тус буурсан үзүүлэлттэй байна.

 ХОЁРДУГААР БҮЛЭГ. ХҮНИЙ ЭРХИЙГ ХАНГАСАН ҮЙЛ АЖИЛЛАГАА

Хувийн эрх эрх чөлөө: Хөгжих, оролцох эрхийн хүрээнд: Монгол Улсын хэмжээний томоохон арга хэмжээнүүдийг Баянхонгор аймагт зохион байгуулж иргэдийн үг хэлэх, үзэл бодлоо чөлөөтэй илэрхийлэх, сурах, хөгжих оролцох эрхийг хангасан байна.

 Үүнд: Монголын Хүүхдийн спортын зуны VII наадмыг “НӨХӨРЛӨЕ, ХӨГЖЬЕ, ХАМГААЛАЯ” уриан дор 2023 оны 07 дугаар сарын 19-29-ны өдрүүдэд 10 өдрийн турш 21 аймаг, 9 дүүргээс 5000 гаруй өсвөрийн тамирчин спортын 23 төрлөөр 197 жин зайд 1500 медалийн төлөө авхаалж самбаа ур чадвар, хүч чадлаа сорин өрсөлдөж, амжилттай зохион байгуулагдсан.

Хүүхдийн хөгжих, суралцах, орон байраар хангуулах эрхийг хангах зорилгоор хариуцсан дэд хороодын нийт 156 гишүүн, Засаг даргын эрхлэх асуудлын хүрээний 23 агентлаг, 10 орон нутгийн өмчит үйлдвэрийн газар, 27 төрийн болон төрийн бус байгууллага, Баянхонгор сумын 12 цэцэрлэг, 8 ерөнхий боловсролын сургууль, 20 сумын сургууль, цэцэрлэг, 23 спортын холбоодын давхардсан тоогоор 3600 гаруй төрийн албан хаагч, 113 хүүхэд, иргэд, хувиараа үйлдвэр үйлчилгээ эрхлэгчид, албаны хүмүүс хамтран ажилласан байна.

Тус наадмын үеэр зохион байгуулагдсан спортын 23 төрлийг Баянхонгор аймгийн Баянхонгор сумын усан бассейн цогцолбор, Спорт хороо, Чандмань спорт заал, Дөвөнт спорт заал, Үндэсний сурын харвааны талбай, оготнотой булаг спорт цогцолборын гадаа талбай, крикетийн талбай, Номгон, Номундалай, Эрдэнэмандал, Эрдэм, 5 дугаар сургууль, 3,4 дүгээр багийн спорт заал, Улаанбаатар хотын Налайх дүүргийн хөнгөн атлетикийн талбай /хөнгөн атлетик/ ТЭЦ-IV цахилгаан станцын хөл бөмбөгийн талбай /хөл бөмбөг/ зэрэг 16 спорт заал, талбайд спортын 23 холбоо, спортын холбоодын 300 гаруй шүүгч, ерөнхий зохион байгуулагчаар Засгийн газрын тохируулагч агентлаг Биеийн тамир, спортын Улсын хороо, аймгийн Засаг даргын захирамжаар байгуулагдсан зохион байгуулах хороо, аймгийн ИТХ, аймгийн Засаг даргын Тамгын газар, Биеийн тамир спортын газар, хамтран зохион байгуулагчаар аймгийн Засаг даргын эрхлэх асуудлын хүрээний 20 агентлаг, 10 орон нутгийн өмчит үйлдвэрийн газар, төрийн 30 байгууллага, 16 цэцэрлэг, 5 сургууль хамтран амжилттай зохион байгуулсан.

"Хөдөөгийн багш нарын спортын XX их наадам“-д 21 аймгийн 1000 орчим багш тамирчид "Нөхөрлөе, Хөгжье, Манлайлъя" уриан дор спортын Волейбол, Сагсан бөмбөг, Шагай харваа, Ширээний теннис, 100 буудалт даамын төрлүүдээр оролцож туршлага судлан ажилласан байна.

-Аймгаас Малчин иргэдийн хөгжих эрхийг хангах, оролцоог нэмэгдүүлэх төрийн үйлчилгээг нэг дороос авах боломжийг бүрдүүлж Эрдэнэт сүргийн эзэд 1000 чуулган зохион байгуулж сургалт мэдээлэл, эрүүл мэндийн үзлэгт бүрэн хамруулав. Малчдын дунд урлаг спортын наадам зэрэг улсын чанартай том арга хэмжээг Хонгор нутагтаа амжилттай зохион байгуулж 10.000 орчим тамирчдыг орон нутагтаа хүлээн авлаа.

Мал бүхий иргэд малчин өрхийг малжуулах санхүүгийн дэмжлэгт 55 өрхийг 275,0 сая төгрөгөөр малжуулан 110 иргэнийг ажлын байр бий болсон.

**Өмчлөх эрх** : Газар өмчлөх эрхийн хүрээнд: Баянхонгор аймгийн хэмжээнд 2023 оны 12 дугаар сарын 01-ний өдрийн байдлаар Гэр бүлийн хэрэгцээний зориулалтаар 112 иргэнд 7.3 газрыг өмчлүүлж, 156 иргэнд 10.13 га газрыг эзэмшүүлж, Өвөлжөө, хаваржааны зориулалтаар 115 иргэнд 8.06 га газрыг тус тус эзэмшүүлж иргэдийн өргөдөл хүсэлтийг шийдвэрлэж ажилласан байна.

Эд хөрөнгийн өмчлөх эрхийн хүрээнд: Аймгийн хэмжээнд 2023 оны 11 дүгээр сарын 22-ны өдрийн байдлаар эд хөрөнгийн өмчлөх, эрх шилжүүлэх, бэлэглэх, нийт 8610 бүртгэлийн хүсэлт хүлээн авч шийдвэрлэсэн байна.

Орон нутгийн өмчийн газраас 2023 оны жилийн эцсийн байдлаар Орон нутгийн өмчит 28 байгууллагын 2 үл хөдлөх хөрөнгө, 31 тээврийн хэрэгслийг дуудлага худалдаагаар худалдаж иргэдэд өмчлөх эрх, боломжийг олгосон байна

“Шинэ сэргэлтийн бодлого”-ын хүрээнд Хот хөдөөгийн сэргэлтийг эрчимжүүлж аймагт шилжин ирэх иргэдийн амьдрах боломжийг бүрдүүлж 1124 айлын орон сууцыг ашиглалтад оруулж, батлан зээлийн даалтын сангаас урьдчилгаа 30 хувийн 50 хувийг олгох, ипотекийн зээлийн хүүг 0,6%-0,3% хувь хүртэл бууруулах зэрэг хөнгөлөлтүүд хамруулж 1100 гаруй иргэдийн өмчлөх эрх, орон байраар хангагдах эрхийг хангаж ажилласан.

 **Нийгэм, соёлын эрх:**

Монгол Улсын Засгийн газрын 2023 оны 264 дүгээр тогтоолоор “2023-2025 оныг Монголд зочлох” жил болгон зарласантай холбогдуулан Улаанбаатар хотын Налайх дүүргийн нутагт зохион байгуулагдсан “Нүүдэлчин” дэлхийн соёлын фестивальд 72 хүний бүрэлдэхүүнтэй оролцсоноос 44 соёлын өв тээгч, уран бүтээлчид 7 ай савын хүрээнд өв соёлоо сурталчлан шилдэгийн шилдгээр шалгарч, “Алтан цом” батламж гардан авсан.

 Соёлын биет болон бус өвийг түгээн дэлгэрүүлэх зорилгоор зохион байгуулсан “Монгол түмний харвуул наадам-2023”-ын Заг, Байдрагийн хүрэн бэлчирт зохион байгуулж тус арга хэмжээнд “Дуутай хуруу”, ардын урлагийн төрлөөр 25 хүнийг оролцуулан үндэсний соёлын өвийг давхардсан тоогоор 2500 орчим иргэд оролцогчдод сурталчилсан.

Тусгай хэрэгцээ,онцлог бүлгийн эрх:

Тусгай хэрэгцээт боловсролын анги, бүлгийн хүртээмжийг нэмэгдүүлж, багшлах боловсон хүчнийг бэлтгэн, хүүхэд бүрийг боловсролд тэгш хамруулах боломжийг бүрдүүлэх зорилгоор: Боловсролын үйлчилгээнд хамрагдвал зохих хөгжлийн бэрхшээлтэй хүүхэд 2023-2024 онд ЕБС-д 105, цэцэрлэгт 46, Насан туршийн боловсролын үйлчилгээнд 52, “Хөгжлийн бэрхшээлтэй хүүхэд хөгжүүлэх төв”-д 25 сурч 228 хүүхэд боловсролын үйлчилгээнд хамрагдаж байна. Энэ нь аймгийн нийт хөгжлийн бэрхшээлтэй хүүхдийн 46.5 хувийг эзэлж байна.

Хөгжлийн бэрхшээлтэй хүний эрхийг хангах өдрийг тохиолдуулан “Сонсох өдөр” арга хэмжээ зохион байгуулж “Хөгжлийн бэрхшээл ба тэгш хүртээмж” “Хөгжлийн бэрхшээлтэй хүний эрхийг хангах орон тооны бус салбар зөвлөлийн танилцуулга”, “Хөгжлийн бэрхшээлийн талаарх ойлголт, хандлага” сэдвүүдээр сургалт, хэлэлцүүлэг зохион байгуулсан.

НҮБ-ын сангаас хэрэгжүүлсэн “Тэгш оролцоот сургууль” төсөл Баянхонгор аймгийн 4 сумын 7 сургуульд хэрэгжиж “Хөгжлийн бэрхшээлтэй хүүхдийн хөгжлийн төв” танхимыг сургууль бүрд 25-59 сая төгрөгийн хөрөнгө оруулалтаар байгуулсан нь боловсролд тэгш хамруулах боломжийг олгосон.

Хөгжлийн бэрхшээлтэй хүүхдийн эрүүл мэнд, боловсрол, нийгмийн хамгааллын салбар комиссын үйл ажиллагаанд шаардагдах зардлыг Аймгийн 2023 оны хөгжлийн төлөвлөгөөнд тусган 3.0 сая.төгрөгөөр батлуулж, комиссын өрөө тохижуулах, бичиг хэргийн зардал зэрэг үйл ажиллагааг нь дэмжин ажилласан. Хөгжлийн бэрхшээлтэй хүүхдийг асарч байгаа иргэнд олгох асаргааны тэтгэмжийг сард 123.100 төгрөг, Бусад асаргааны тэтгэмжийн хэмжээг сард 84500 төгрөгөөр олгож тусгай хэрэгцээт бүлгийн эрхийг хамгаалсан.

Амжиргааны баталгаажих түвшингээс доогуур орлоготой, өрх толгойлсон эцэг, эхчүүд, ахмад настан, хөгжлийн бэрхшээлтэй иргэдийн хөдөлмөр эрхлэлтийг дэмжих зорилгоор: Өрх толгойлсон эцэг, эхчүүд болон амьжиргааны баталгаажих түвшингээс доогуур орлоготой 130 иргэнийг байнгын, 287 иргэнийг түр ажлын байранд зуучилсан. Ажлын байрыг дэмжих хөтөлбөрийн хүрээнд 40-өөс дээш насны 80 иргэнд 390.0 сая төгрөгийн, Ахмадын хөдөлмөр эрхлэлтийг дэмжих хөтөлбөрийн хүрээнд 52 ахмад настанд 158.0 сая төгрөгийн, Хөгжлийн бэрхшээлтэй иргэдийн хөдөлмөр эрхлэлтийг дэмжих хөтөлбөрийн хүрээнд 55 хөгжийн бэрхшээлтэй иргэнд 196.0 сая төгрөгийн санхүүгийн дэмжлэгийг олгож, хөдөлмөр эрхлэлтийг дэмжсэн.

Хөгжлийн бэрхшээлтэй хувиараа хөдөлмөр эрхлэгч 29 иргэнд 144,0 сая төгрөгийн санхүүгийн дэмжлэгийг олгосон ба 60 байнгын ажлын байр бий болсон.

Ажлын байр түрээслэн үйл ажиллагаа явуулдаг 8 ХБИ-тэй түрээсийн хөнгөлөлт үзүүлэх гэрээг байгуулж 9,6 сая төгрөгийн дэмжлэг үзүүлж ажилласан. Аймгийн хэмжээнд 70 аж ахуйн нэгжид нийт 195 Хөгжлийн бэрхшээлтэй иргэн ажиллаж байна.

 **Гуравдугаар бүлэг. Тулгамдаж буй хүний эрхийн зөрчил**

Сургуулийн дотуур байр 2020 онд мэргэжлийн хяналтын дүгнэлтээр актлагдсан. Шинээр 2020 онд баригдаж эхэлсэн сурагчдын дотуур байр одоо болтол баригдаж дуусаагүй хөрөнгө оруулалт нь царцсан явдал нь Хүүхдийн эрхийн тухай хуулийн 5.2 заасан Хүүхэд эрүүл аюулгүй орчинд амьдрах гэсэн хуулийн заалтыг ноцтой зөрчиж байна.

 Газрын маргаан, өмчлөх эрхийн маргаан, Хөдөлмөрийн маргаан нь жил тутам үргэлжилж буй хүний эрхийн зөрчил байна.

**ДӨРӨВДҮГЭЭР БҮЛЭГ. САНАЛ ДҮГНЭЛТ**

 1. Амьдрах аятай тухтай нөхцөлөөр хангах талаар төрөөс бодлогын баримт бичиг боловсруулах, хэрэгжүүлэх шаардалгатай байна.

2. “Агаарын болон хөрсний бохирдлыг бууруулах” талаар бодлогын баримт бичиг боловсруулах батлуулж нутагт хэрэгжүүлэх шаардлагатай байна.

 3. Барилгын чанар аюулгүй байдал, стандартад тогтмол хяналт тавих, хяналт шалгалтыг сайжруулах талаар бодлогын арга хэмжээ авч ажиллах

4. Нийтийн эзэмшил газар, зам талбайд хөгжлийн бэрхшээлтэй, хүүхдийн тэрэгтэй, унадаг дугуйтай иргэдийг чөлөөтэй зорчих нөхцөлөөр хангах

5.Хөгжлийн бэрхшээлтэй иргэд, зорилтот бүлэг рүү чиглэсэн үйл ажиллагааг нээлттэй, ил тод болгох, мэдэх эрхийн талаарх мэдээлэл, ойлголтыг нэмэгдүүлэх

6.Хүний эрхийн зөрчлийг таслан зогсоох, бууруулах тал дээр үр дүнтэй нөлөөллийн ажлыг зохион байгуулах, олон нийтийн сүлжээг тогтмол ашиглаж, цахим сургалтыг иргэдэд зохион байгуулж, мэдээ, мэдээллээр хангах

7. Үндсэн хуулийн 2 дугаар бүлэгт заасан баталгаатай эдлэх үндсэн эрх, эрх чөлөө, бусад хуулиар олгогдсон эрхийг хангах чиглэлээр Ахмад настан, Хөгжлийн бэрхшээлтэй иргэн, Зорилтот бүлэг, Хүүхдийн эрхийг хангахад чиглэсэн үйл ажиллагаанд анхаарч тэднийг ялгаварлан гадуурхагдах зөрчлөөс сэргийлэх, ажиллах, амьдрах, нийгмийн харилцаанд оролцох, таатай орчин нөхцөлийг бүрдүүлэх чиглэлээр илүү ихээр анхаарах илүү анхаарч ажиллах шаардлагатай байна гэж үзэж байна зэрэг санал дүгнэлтийг дэвшүүлсэн байна.

 ТАНИЛЦСАН

 ЗАСАГ ДАРГА Д.МӨНХСАЙХАН

 ХЯНАСАН:

 АЙМГИЙН ЗАСАГ ДАРГЫНТАМГЫН ГАЗРЫН

 ДАРГА Д.ЭНХЖАРГАЛ

 НЭГТГЭСЭН:

 ХУУЛЬ, ЭРХ ЗҮЙН ХЭЛТСИЙН

 МЭРГЭЖИЛТЭН Б.АНУХАТАН